RÅDETS FORORDNING (EU) Nr. 1071/2011
af 20. oktober 2011
om ophævelse af Rådets forordning (EØF) nr. 3448/80 om gennemførelsen af artikel 43 i tiltrædelsesakten af 1979 vedrørende handelsordninger for varer henhørende under forordning (EØF) nr. 3033/80 og (EØF) nr. 3035/80
RÅDET FOR DEN EUROPÆISKE UNION HAR -
under henvisning til tiltrædelsesakten af 1979, særlig artikel 43,
under henvisning til forslag fra Europa-Kommissionen, og
ud fra følgende betragtninger:
(1)
Større gennemsigtighed i EU-lovgivningen er et væsentligt led i den strategi for bedre lovgivning, som EU-institutionerne er i gang med at gennemføre. I den forbindelse bør retsakter, som ikke længere har nogen egentlig virkning, fjernes fra gældende lovgivning.
(2)
Forordning (EØF) nr. 3448/80 (1) indeholdt overgangsforanstaltninger for handel med varer uden for bilag I mellem EF og Grækenland mellem 1. november 1981 og 31. juli 1982. Da Grækenland er et fuldgyldigt medlem nu, er den nævnte forordning forældet og bør derfor fjernes fra gældende EU-ret.
(3)
Af hensyn til retssikkerheden og klarheden bør forordning (EØF) nr. 3448/80 ophæves -
VEDTAGET DENNE FORORDNING:
Artikel 1
1. Forordning (EØF) nr. 3448/80 ophæves.
2. Ophævelsen af den i stk. 1 nævnte forordning berører ikke:
a)
opretholdelsen af gældende EU-retsakter, der er vedtaget på grundlag af den i stk. 1 nævnte forordning, og
b)
den fortsatte gyldighed af de ændringer, der ved den i stk. 1 nævnte forordning er foretaget af andre EU-retsakter, der ikke ophæves ved nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 20. oktober 2011.